Ifølge politiet bliver en ung mand antastet ud for Boulevarden 22, da han er på vej hjem fra byen. En mørkklædt og delvist maskeret mand tvinger ofret ind i en baggård, hvor endnu en røver står klar. De tvinger den unge mand til at udlevere mobiltelefon og tegnebog og flygter derefter fra stedet. Politiet efterlyser nu to mænd. De beskrives som værende mellem 25-30 år gamle og 180-190 cm høje. Den ene af gerningsmændene bar en dunjakke af mærket Canadian Goose. Begge gerningsmænd talte dansk med en ubestemmelig accent. Vagtchef Karsten Højrup Kristensen siger: - Vi har set metoden før. Gaderøverne venter på et passende offer, der typisk har fået nået at drikke og går alene. Derfor vil vi gerne opfordre folk til at følges ad, så hjemturen fra byen bliver mere sikker.
To mørkklædte mænd efterlyses efter et røveri på Boulevarden klokken 06.30 i morges.